**Nyírkarász község Képviselőtestületének 2018. augusztus 3 napján (péntek) 08.00 órakor tartott rendkívüli testületi ülésének**

1. jegyzőkönyve,-
2. tárgysorozata,-
3. határozat: 37/2018.

Száma: I/293-12/2018.

T Á R G Y S O R O Z A T

1.) Előterjesztés Nyírkarászi 1061, 1062, 0135/12 és a 0135/14 helyrajzi számú ingatlanok megvásárlásáról

Előadó: Szalmási József polgármester

Nyírkarász, 2018. augusztus 3.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. augusztus 3 napján (péntek) 08.00 órakor tartott rendkívüli testületi ülésén telefonon történő összehívással.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző megbízásából Majorné Kozma Katalin jegyző helyettes.

Kapin Mihály önkormányzati képviselő nem jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta.

**Tárgy: (1.tsp.) Előterjesztés víziközmű üzemeltetési szerződések egybefoglalására**

Előadó: Szalmási József polgármester

Szalmási József polgármester emlékeztette a jelenlévőket, hogy a 2018. május 31 napján tartott ülésen a Képviselő-testület egyetértett abban, a polgármester a Gupcsi féle ingatlant 6.000.000,- ft-ért vásárolhatja meg felhatalmazásuk alapján.

Gupcsi Ildikó ingatlantulajdonos tájékoztatta, mint első érdeklődőt, hogy 7.000.000,- Ft-ért lenne vevő az ingatlanra.

A fentiek tükrében Szalmási József polgármester kérdezte a jelenlévő képviselőtestületi tagokat, hogy az Önkormányzat vásárolja e meg az ingatlant.

Szabó Imre önkormányzati képviselő kérdezte Szalmási József polgármestertől van-e rá pénz?

Szalmási József polgármester: Tájékoztatta a testületi tagokat, hogy nincs rá pénz. Eddig is volt hiányunk.

Szabó Imre önkormányzati képviselő: Mi a terve az önkormányzatnak vele?

Szalmási József polgármester. ÁKG támogatás miatt fent kell tartani, embert is adnak hozzá-vagy rendezvényi háznak vagy méhész helyszínéül is szolgálhat- ismételte önmagát, hogy előre kell gondolkozni, nem kell félni attól, ami van

Szabó Imre önkormányzati képviselő kérdezte, ez teljes egészében külterület?

Szalmási József polgármester: egy része belterület egy része külterület, 4 helyrajzi számon szerepel, filagóriának is jó lesz, bográcsozó résznek is ki lehet alakítani, a kerítést pedig bentebb lehet tenni a focipályánál.

Szalmási József polgármester szavazásra bocsájtotta a napirendi pontot.

Dudás Béláné önkormányzati kifejtette tartózkodó álláspontját.

A Képviselőtestület 5 igen szavazattal, ellenszavazat és 1 tartózkodással a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**37/2018.(VIII.3.)**

 **határozata**

**Nyírkarászi ingatlanok megvásárlásáról**

**A Képviselő-testület döntött**

1. Nyírkarász Községi Önkormányzat megvásárolja a Nyírkarászi 1061 hrsz-ú, 1062 hrsz-ú belterületi ingatlanokat, a Nyírkarászi 0135/14 hrsz-ú, 0135/12 hrsz-ú külterületi ingatlanokat közfoglalkoztatás és településfejlesztés céljából.
2. Felhatalmazza a polgármestert az adásvételi szerződés aláírására.

Határidő: folyamatos

Felelős: polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző megbízásából:**

 **Majorné Kozma Katalin**

 **jegyző h.**